༣ཆུ་མེ་གཉིས་ཤས་ཆེ་ལྡན་པ་ལས་རོ་ལན་ཚ་བ།༤ཆུ་རླུང་གཉིས་ཤས་ཆེ་ལྡན་པ་ལས་རོ་ཁ་བ།༥མེ་རླུང་གཉིས་ཤས་ཆེ་ལྡན་པ་ལས་རོ་ཚ་བ།༦ས་རླུང་གཉིས་ཤས་ཆེ་ལྡན་པ་ལས་རོ་བསྐ་བ་བཅས་སྐྱེས་པ་རཻད།ཟས་སྐོམ་གྱི་རིགས་ཇི་འདྲ་ཞིག་ཡིན་ཡང་དེ་དག་ལ་རོ་དྲུག་པོ་གང་རུང་དང་ལྡན་པ་ཞིག་ཡིན་དགོས་པ་དང།ཡང་ཟས་སྐོམ་འགའ་ཞིག་ལ་ནི་འབྱུང་བའི་རྟེན་སྟོབས་ཀྱིས་དབང་ལས་རོ་གཉིས་ལས་ཀྱང་མང་བ་རོ་གསུམ་དང།རོ་བཞི།རོ་ལྔ།རོ་དྲུག་སོགས་དང་ལྡན་པ་ཡང་ཡོང་བཞིན་ཡོད།དེ་ཡང་སྨན་རིགས་ལ་ཆ་མཚོན་ན་འབྲས་བུའི་སྨན་ཨ་རུ་ར་རྣམ་རྒྱལ་ལྟ་བ་ནི་གོང་གསལ་ལྟར་རོ་ལྔ་དང་ལྡན་པ།ནུས་པ་ལྕི་སྣུམ་བསིལ་དང་རྟུལ་བ་དང།ཡང་རྩུབ་ཚ་དང་རྣོ་བ་རྣམ་པ་བརྒྱད།ཞེས་ནུས་པ་བརྒྱད་དང་ལྡན་པ།ཡོན་ཏན་འཇམ་དང་ལྕི་དྲོ་སྣུམ་དང་བརྟེན།གྲང་དང་རྟུལ་བ་བསིལ་མཉེན་སླ་དང་སྐམ།སྐྱ་དང་ཚ་བ་ཡང་དང་རྣོ་རྩུབ་གཡོ།བཅུ་དང་བདུན་གྱི་མཚན་ཉི་ཤུ་འཇོམས།ཞེས་ཡོན་ཏན་བཅུ་བདུན་དང་ལྡན་པ་དང།མ་ཟད་ད་དུང་མངར་སྐྱུར་ལན་ཚ་བཅས་ཞུ་རྗེས་གསུམ་དང་ཡང་ལྡན་པས་ན་ནད་རིགས་ཐབས་ཅད་སེལ་བའི་ནུས་པའི་ཁྱད་ཆོས་དང་ལྡན་པ་རེད།གཞན་དུ་ནི་རོ་སྦྱོར་ལྔ་བཅུ་ཙ་བདུན་སོགས་དབྱེ་ཚུལ་མང་དུ་མཆིས་སོ།།དེ་ཡང་ཟས་སྐོམ་གྱི་རོ་དྲུག་པོ་དེ་དག་གི་ངོ་བོ་ཞེས་བྱ་བ་ནི་ཉིན་རེའི་འཚོ་བའི་ནང་ལོངས་སྤྱོད་པའི་ཚེ་ལྕེའི་དབང་པོ་དང་འཕྲད་པའི་ཚེ་ཟས་སྐོམ་གྱི་རོའི་་ངོ་བོ་མངར་སྐྱུར་ལན་ཚ་སོགས་གང་ཡིན་གསལ་བར་འགྱུར་བ་ལས་རྟོགས་པ་ཞིག་ཡིན་ནོ།།